ועדת העבודה, הרווחה והבריאות, כנסת 17, פרוטוקול מספר 401, 2008-03-10 10:30

יצחק גלנטי: בוקר טוב לכולם, אני מבקש לפתוח את הדיון כעת בנושא תקנות החשמל, התקנת מובלים התיון שבהם במתח נמוך, תיקון תשס"ח-2008, וכן תקנות החשמל, התקנת לוחות במתח עד 1,000 וולט, תיקון, תשס"ח-2008.

יצחק גלנטי: אני מבקש את נציג משרד התשתיות הלאומיות להציג את התקנות.

דני וינשטוק: אני מנהל מינהל החשמל במשרד התשתיות, בשני מילים אני אתן פתיחה כללית, אציג את חבריי ואז אתן לאנשי המקצוע להוביל את הדיון הזה.

דני וינשטוק: באופן כללי תקנות חוק החשמל למעט הרישיונות שבאחריות משרד התעשיה, מסחר ותעסוקה, במשרד התשתיות, מינהל החשמל והלשכה המשפטית, אנחנו בנושא התקנות וננסה להפיץ את זה לגורמים השונים במשק העוסקים בחשמל ושיש להם עניין, ואנחנו מקבלים מהם הערות רבות, הגופים שאנחנו מתייעצים איתם הם מערכת הבטחון, אגף חשמל, גם חברות שעוסקות בחשמל , בזק משרד השיכון וכיוצא בזה.

דני וינשטוק: חלק מהנציגים יושבים לצידי, אייל גבאי שהוא נציג אגף השיווק בחברת חשמל, אלכס טורצקי מהמוסד לבטיחות ולגיהות ונחמן הלמן שבחייו היומיומיים הוא מהנדס החשמל של אינטל, כאן הוא יושב בכובע של, כנציג התאגדות מהנדסי החשמל, נמצא גם היועץ המשפטי שלנו עו"ד שבתי אלבוחר ואיגור סטפנסקי שהוא מנהל ענייני החשמל במשרד התשתיות ובעצם הוא הממונה על ביצוע חוק זה.

דני וינשטוק: אני מציע אדוני היושב ראש ברשותך שאני אבקש מחבריי להוביל את הדיון הזה, את הנושאים המקצועיים יציג איגור סטפנסקי וככל שיעלו נושאים משפטיים ישלים אותו עו"ד שבתי אלבוחר.

יצחק גלנטי: היות ויש לי רגישות מאוד מחושמלת לחברת חשמל, עבדתי שם רק 40 שנה, אני מחפש את אייל גבאי, ואני מבקש לתת לו בכוונה את זכות הקדימה בניגוד למה שהצעת.

אייל גבאי: למעשה התייחסות היא לשני תיקונים לתקנות החשמל, תקנות לוחות שמתקנות ישנות, גילנו כמה בעיות שהיה צורך לתקן אותן ולמעשה אנחנו רואים פה תיקון שיאפשר לעבוד איתן באופן טוב יותר, הנושא השני הוא תקנות המובילים שהם תקנות, אם איני טועה הן משנת 2002, גם כן, הן תקנות חדשות ולמרות שהן חדשות, במערכת כניסתן ליישום נמצאו מספר בעיות ולמעשה הפתרונות לתקן פה הם בעצם כדי שיהיה ניתן לעבוד בצורה טובה.

יצחק גלנטי: אני נוטה בדרך כלל לחתוך את דברי האנשים ולפאר אנשים, כדי להגיע לשורה התחתונה, שאלה פשוטה האם התקנות כפי שהן כתובות מקובלות עליך?

אייל גבאי: כן, כן, אנחנו עברנו עליהם לא מעט ולמעשה הן פותרות לנו בעיות.

יצחק גלנטי: פותרות?

אייל גבאי: כן.

יצחק גלנטי: תודה, אני מבקש את הדובר הבא.

איגור סטפנסקי: מנהל החשמל, משרד התשתיות, כמו שאמרו דני וינשטוק ואייל גבאי, גם בנושא תקנות התקנת לוחות וגם בנושא תקנות החשמל – התקנת המובילים, הן תוצאות שהגיעו מהשטח, היו תקנות ואנשים חיו עם התקנות, אבל מספר תקנות לא היו ברורות, לא היו הגדרות, בעצם דברים שהיו מחויבים שיכנסו לתקנות.

איגור סטפנסקי: אנחנו החלטנו במשרד התשתיות כתוצאה מקבלת שאלות ואנחנו הצטרכנו לענות לשאלות לפרש ולהסביר את התקנות, אנחנו החלטנו שהגיע הזמן לבצע כמה תיקונים כדי לייעל את העבודה, לפשט את התקנות באופן ברור לכל משק החשמל ולאדם שעוסק בחשמל.

איגור סטפנסקי: בודאי שאנחנו עשינו את התיקונים והוספנו הגדרות ולאחר מכן הפצנו לכל הגורמים הרלוונטיים, כמובן לחברת החשמל מכיוון שחברת חשמל היא הלקוח הכי גדול שלנו, בחברת חשמל בעצם צריכים לעדכן את כללי רשת העבודה שלהם על פי התקנות שלנו.

איגור סטפנסקי: התיקון נעשה בהתייעצות עם חברת חשמל, עם אייל גבאי, צבי שגב, ומריאנה וחוץ מזה כמובן שאנחנו התייעצנו גם עם המגזר הפרטי, עם מתכננים המשתמשים באופן יומיומי לצורך התכנון שלהם, הם משתמשים בתקנות החשמל, התייעצנו גם עם בודקים, גם עם התאחדות המהנדסים, גם עם מהנדסים כמו נחמן הלמן שהוא משמש כמהנדס הראשי של אינטל, גם עם החלק התעשייתי.

איגור סטפנסקי: הגענו למסקנות לגבי התיקונים שאנחנו צריכים להיום.

נחמן הלמן: כפי שנאמר, אנחנו עוברים על התקנות ובודקים אותן, הצד שאני מסתכל עליו הוא יותר צד של מהנדס חשמל במפעל, כמובן שיש לי גם את הידע האחר, אבל תמיד אני מסתכל בתקנות בהתאמה למפעלים, התיקונים נראים סבירים.

יצחק גלנטי: הייתי מבקש לדעת, האם לפני כולכם מופיעות התקנות?

יצחק גלנטי: האם למישהו מכם ישנה הסתייגות לאחת מהתקנות, הייתי מבקש בשלב זה לשמוע, אם השטח נקי אנחנו להמשיך להתקדם.

יצחק גלנטי: הם יש הערות כלשהן?

יצחק גלנטי: לא, תודה רבה, אבקש להקריא.

אברהם רביץ: אני מרגיש לא כל כך שייך, אתה יודע יותר מדי טוב את הנושא הזה, אני מקווה שאין ניגוד עניינים.

יצחק גלנטי: אף אחד לא התייעץ איתי, כך שאני לא רואה את עצמי כצד קובע בעניין למרות שאני בתוקף היותי היושב ראש של הוועדה יכול לשנות דברים, איני מקבל שום טובת הנאה לא באופן ישיר וגם לא באופן עקיף, ואשר על כן, אלא אם כן יבוא פה חבר כנסת ויגיד אני מבקש ממך עד כאן, מישהו אחר ינהל את הסיפור.

יצחק גלנטי: אני רק מביא לידיעתך חבר הכנסת אברהם רביץ שמחר יכול לעלות פה נושא אחר איכות סביבה, וגם שם אני מתמצא.

אברהם רביץ: יש לי שתי שאלות, אם זה לא נוגע לסוגיה לנושא שאנחנו עוסקים בו, זו קצת הרחבה ואם זה גולש החוצה, אז עצרו אותי, כי אני הדיוט בעניין.

אברהם רביץ: שאלה אחת נוגעת להפרטה בכלל – מכיוון שאנחנו נמצאים בסוגיה שנאמרים דברים על הפרטה חלקית, אני אומר חלקית מכיוון שלא מדובר בשום ואופן על הפרטה של המוביליות, אלא הפרטה של ייצרת החשמל בעצמו.

נועה בן שבת: אם מותר לי, אני קראתי את התקנות אני רואה שהם בעצם תקנות טכניות, הן נוגעות באיך צריך להיות מורכב מכשיר כזה ואחר ולא הנושא הזה.

אברהם רביץ: אם כן אני אשאל את השאלה השניה, אולי זה כן נוגע, אתם יודעים שהציבור החרדי במיוחד, ויש היום מפעלי תעשייה שגם כן נוקטים בגלל סיבות שהזמן גרמן, ביצירת חשמל לוקלית, אז אצל החרדים עושים את זה בגלל שבת, וגם שם שמעתי בשורה שבעצם אתם מתכוונים להגיע לפתרון טוטאלי כזה שזה יתן לזה פתרון, וזה יהיה דבר גדול מאוד, אבל מאידך אני יודע ממגעים שלי עם שרי תקשורת קודמים, במיוחד עם משה שחל, הייתה כוונה כן לעודד את זה באופן שבעת עומס מיוחד יוכלו לעשות שימוש בגנרטורים האלה שהם בעצם מיועדים רק לשבתות, השאלה היא, יכול להיות שהתקנות האלה גם אם לא אלו, אבל אם אתם כבר פה אז אולי אפשר להתייחס לזה, האם יש לכם איזו בשורה, מה אתם אומרים על העניין הזה, על התופעה הזאת?

אברהם רביץ: פעם הסתכלו על זה מאוד עקום, והתייחסו אליה כתופעה מזיקה בכלל גם מבחינה בטיחותית וגם מבחינה כללית וכדומה, האם יש לכם בשורה לעם?

דני וינשטוק: אני שמח, אני חושב שזה מעניין, באופן כללי התופעה של גנרטורי שבת היא תופעה שהמשרד לא מתלהב ממנה, הסיבה העיקרית היא הסיבה הבטיחותית, בדרך כלל הגנרטורים מותקנים, כמובן לא מזדון, המתקינים בסך הכלל רוצים את טובתה של הקהילה שבהם חיים ולעיתים קרובות אין להם את ההכשרה המתאימה והם מתקינים את הגנרטורים באופן לא בטיחותי וזה כמובן מבחינתנו הסכנה החמורה ביותר, קיימות סכנות נוספות.

יצחק גלנטי: תקנות, וחקיקה?

דני וינשטוק: אני מייד מגיע לזה, היקש מהלך של חקיקה, בעיות נוספות עם הגנרטורים האלה, אולי לא סכנות, זה עניין של מטרדים, מטרדי רעש, ריח וכדומה, ולכן גם שר התשתיות וגם השר לשירותי דת יצחק כהן, יזמו מהלך גדול כפי שאמר חבר הכנסת אברהם רביץ, שבעצם מטרתו שהחשמל שמיוצר בתחנות הכוח, ייוצר בצורה שתהיה מקובלת על הציבור החרדי לפחות על פי רוב מינינו ובניינו.

אברהם רביץ: אם תוריד כמה אנשים, אני אסכים, אבל עדיין.

דני וינשטוק: אם יש אלף אנשים, עדיין ישנה סכנה, ואם אני מוריד את זה לעשרה אנשים זה כמובן שיפור דרמטי, אבל בעיקר אלה ההולכים אחרי החזון איש משנות החמישים, רובם אני מקווה יסכימו להשתמש בחשמל הכשר הזה, הדבר הזה מחייב בעצם שני דברים, בצד הפרקטי מחייב את חברת החשמל שלטובת העניין היא נעזרת בייעוץ טכנולוגי תורני של המכון בראשותו של הרב הלפרין, לעשות שינויים מרחיקי לכת בתחנות הכוח, חלקם שינויים בתחום האוטומציה, כלומר עבודות שנעשות היום על ידי אנשים יעשו בעתיד על ידי מכונות, ופעולות שלא ניתן לעשות, והיושב ראש יודע שעדיין לא הגענו לעידן שניתן להעמיס פחם על ידי רובוט, אנחנו עדיין לא שם, אז פעולות אלה יעשו על ידי מי שאינם יהודים – זה בצד הפרקטי.

דני וינשטוק: העניין השני שצריך לעשות זה שינוי חקיקה.

יצחק גלנטי: אתה אומר בכך שאנחנו נצטרך להזמין תאילנדים בשביל זה?

קריאה: מדובר על בני מיעוטים, כמובן כאלה שיעברו סיווג מתאים.

דני וינשוטק: פעולה שניה שצריך לעשות זה לחוקק חקיקה, הן בחוק משק החשמל, בעיקר לתקן את סעיף 1 שאומר שצריך לעבוד רק לפי עקרון העלות, וכאן יש לנו מטרה אחרת, נעלה מאוד, אבל אולי לא לגמרי כלכלית וצריך לתקן את החוק כדי שיתאפשר לעשות את הדבר הזה.

דני וינשוטק: והתיקון השני שצריך לעשות זה תיקון שבעצם יכשיר מפקחים, לא מפקחי מזוט כמו שאנחנו מכירים אלא מפקחים, מפקחים שיבדקו שמבחינה תורנית שזה מסתדר, שני התהליכים האלה הולכים במקביל, וכמובן משרד התשתיות אמון על השינוי בחוק משק החשמל, היועצת המשפטית שלנו שהיא בעצמה אישה הדוקה מאוד, היא מובילה את הנושא הזה, ומשרד שירותי דת מובילים את התיקון בחוק הרבנות.

דני וינשוטק: אני יכול לומר לכם ששני השרים בנימין בן אליעזר והשר יצחק כהן עוקבים אחרי הנושא הזה.

דני וינשוטק: אני חושב שזה יגיע לכנסת הוא יהיה אחד הדברים שיזכו לתמיכה של קרוב ל- 120 כי גם חברי הכנסת הערבים יתמכו, והחרדים וכדומה.

קריאה: אני גר ברעננה, אדם חילוני, ואני אומר לך שאני תומך בדבר הזה כי הגנרטור הנמצא בעיר בני ברק, אם הסולר שלו נוזל והוא מגיע למי התהום , אין לזה גבולות, אני אומר לך תהייה תמיכה.

דני וינשטוק: אני אומר לך אדוני חבר הכנסת אברהם רביץ שבנושא הזה יש התקדמות גדולה ואני מאמין שבשלהי 2008 תראה את העניין הזה כסגור.

אלכס טרוצקי: היות וחבר הכנסת רביץ העלה את הנושא, הנושא של בטיחות חשמל במגזר הפרטי, בכלל המגזר הפרטי ובנושא המגזר פרטי כללי, הוא נושא בטיחות החשמל נמצא אצלנו במצב לא כך טוב ואין לנו תקנות שמאפשרות לפקח על נושא של הבטיחות בחשמל, וזה לא פחות חשוב מנושא הגנרטורים הפועלים או לא פועלים, ברגע שיש חשמל לא תקין יש בעיות מחשמלות, יש בעיות בבתים ולדעתי את הנושא הזה צריך לעלות ביחד ואולי בנפרד, הנושא של לפקח.

דני וינשטוק: גם בנושא של הבטיחות אני איש בשורה, אם היושב ראש, יורשה לי, אני מודה שבמשך שנים רבות משרד התשתיות לא יצא לאכיפה יזומה של חוק החשמל אלא נענה לקריאות מהשטח ולעיתים מאוחר מדי כאשר הגופה היתה לפנינו, חל שינוי די משמעותי בשנתיים האחרונות ראשית קלטנו מפקח של אדם עזב את מה שהיתה פעם מע"צ, ובא אלינו ושמו יצחק טובול, הוא התחיל לעשות בשטח, ודבר נוסף אנחנו בשנת 2007 קיבלנו תקציב די גדול ביחס למשרד התשתיות, מיליון שקלים ויצאנו במכרז.

דני וינשטוק: לאחרונה זכתה חברה, החברה הזו תעסיק חמישה מפקחים שיסתובבו ברחבי הארץ ויקחו באופן ייזום על ידינו, הם יכנסו למסעדה כאשר אנחנו אוכלים אוכל בה נהדר ואנחנו ואז אנחנו נכנסים למטבח לבדוק את החשמל, אנחנו מגלים חשמל אוי ואבוי, אנחנו רוצים לעשות את הדבר הזה, אני נתתי את הדוגמה של מסעדה כי יש בה הרבה אנשים, חשמל ומים הם תמיד מקור לתקלות, אנחנו נלך תחילה למקומות שיש שם הרבה אנשים, ומקום גדול יותר, יהיה לזה במה, יהיה לזה הדים כי נבקר במסעדה אחת אז בכל הקומפלקס יראו שחמישים שנה לא הגיעו וכעת מגיעים, אז בנושא הזה יש שדרוג משמעותי ואם הוועדה תרצה לעקוב אחרי הפעילות אני חושב שזה יהיה מבורך.

יצחק גלנטי: זה לא נושא שנכלל כעת במסגרת הזאת, אבל אני חושב שזה נכון לתת את הדעת בצורה הרבה יותר מעמיקה, בין היתר גם בגלל העובדה שיש לנו לא מעט מבנים ישנים, לוחות ישנים מאוד, וכתוצאה מזה גם תקלות, שרפות, התחממויות, מוליכים לא מתאימים, זה ים של דברים שהיה מן הדין לתת את הדעת על כל הנושאים האלה, דוקא בשל הנושאים של בטיחות וגיהות.

יצחק גלנטי: היות וזה באמת נושא שלא נכלל כאן, אני הייתי מבקש מהיועץ המשפטי להקריא את התקנות ואנחנו נעבור אחת אחת.

שבתי אלבוחר: אני מבקש שלפני שאני מקריא, בגלל המבטא האמריקאי.

שבתי אלבוחר: בואו נלך מהקל אל הכבד, נתחיל עם תקנות עם המובילים,.

שבתי אלבוחר: "תקנות חשמל, התקנת מובילים והתיול שבהם במתח שאינו על מתח נמוך, תיקון, התשס"ח-2008"

יצחק גלנטי: כאשר ההגדרה של מתח זה 1,000 וולט?

שבתי אלבוחר: עד 1,000 בין 50 ל- 1,000.

שבתי אלבוחר: "בתוקף סמכותי לפי סעיף 13 לחוק חברת החשמל, התשי"ד-1954 (להלן-החוק) ובאישור ועדת העבודה, הרווחה והבריאות של הכנסת, לפי סעיף 21 לחוק יסוד הכנסת וסעיף 2(ב) לחוק העונשין התשל"ז-1977, אני מתקין תקנות אלה: תיקון תקנה 1.

שבתי אלבוחר: בתקנה 1 לתקנות החשמל (התקנת מובילים והתיול שבהם במתח שאינו עולה על מתח נמוך), התשס"ג-200 (להלן – התקנות העיקריות).

שבתי אלבוחר: – במקום הגדרת "מובל" יבוא: "מבול" – צינור, תעלה או התקן אחר, המיועד להתקנה בתוכו של מוליכים או כבלים"; אחרי הגדרת "תיבה" יבוא; "תיבה להתקנת אבזר" – תיבה המיועדת להתקנת אבזר, כגון תית תקע, מפסיק או לחיץ, במעגל סופי" ; בהגדרת "תיבת מעבר", במקום "להשחלת" יבוא "להתקנת;,

נועה בן שבת: יש לי הערה, רק להזכיר וזה הוזכר בדברי ההקדמה, דובר במכתב של דברי ההסבר שהתקנות אלו באות לאישור הוועדה בגלל שיש בהן מרכיב, אי העמידה לדרישות התקנות, יש בה השלכה פלילית, ולכן הן מובאות בפני הוועדה, ואני רוצה שהדבר הזה יאמר.

נועה בן שבת: בנושא של השחלה והתקנה יש מקומות נוספים בתקנות הקיימות שבהם מופיע המושג "השחלה" גם כשמדובר במקום פתוח ולא בצינור סגור, אז אם משנים את הביטוי הזה אני אבקש מהוועדה.

יצחק גלנטי: ישנה כאן בעיה כי להשחיל חייב להיות בתוך צינור.

נועה בן שבת: גם במקומות שלא מצוינים, בהכנת הנוסח הסופי של התקנות יבדקו אם יש מקום שכתוב "השחלה" וצריך להיות "התקנה", יעשה התיקון הזה.

שבתי אלבוחר: כמו כן גם בנושא חלף.

נועה בן שבת: כן, מה שבאמת עושות התקנות הן מחליפות את הביטוי "השחלה" המצומצם ל"התקנה", ומכיוון שזה מופיע בעוד מקומות בתקנות יחליפו בכל.

יצחק גלנטי: אני מניח שההערה מקובלת.

שבתי אלבוחר: ההערה מקובלת גם עלינו, ולפני שאני אמשיך בהקראת התקנון, אני רוצה לומר שישבנו עם היועצת המשפטית של הוועדה לפני שנכנסנו לכאן, והיו לה לא מעט הערות וחלקן הן הערות במקום ויש אפשרות לאמץ אותן ובכמה מקרים זה אף משפר את הניסוח כאן, אני מציע שבכל מקום שיש הערה של היועצת המשפטית אנחנו נסגור את זה, מדובר בשינויי נוסח בעיקר, ונסגור את זה ואנחנו נשלח ליועצת המשפטית נוסח מתוקן.

נועה בן שבת: אנחנו רק נזכיר את הדברים, ואת תיקוני הנוסח בפועל הם יעשו לאחר מכן.

יצחק גלנטי: בסדר, מקובל עלי.

שבתי אלבוחר: הגדרת "תיבת הסתעפות" – תימחק;

יצחק גלנטי: יש לי כאן שאלה, אני מבין שאם אנחנו מוחקים את "תיבת ההסתעפות" צריך להיות משהו במקום זה.

שבתי אלבוחר: יש את" תיבת המעבר".

יצחק גלנטי: אז תיבת המעבר תהיה חיבור .

יצחק גלנטי: קריאה לפני זה יש את "תיבת המעבר".

יצחק גלנטי: אז זה סוגר את הנושא של "תיבת ההסתעפות".

נועה בן שבת: "תיבת המעבר" מתייחסת גם להטיית התוואי שמובל, ו"תיבת הסתעפות" זו תיבת חיבור המיועדת להטיית התוואי של המובל, היא ממילא נכללת.

שבתי אלבוחר: במקום הגדרת "תיבת חיבור" יבוא; "תיבת חיבור" – תיבה המיועדת לחיבור בין מוליכים או כבלים המותקנים במובל או היכולה לשמש תיבת מעבר;.

שבתי אלבוחר: תיקון תקנה 3 2.

שבתי אלבוחר: בתקנה 3 לתקנות העיקריות, הסימון (א) ותקנת משנה (ב) – בטלים.

שבתי אלבוחר: .

שבתי אלבוחר: תיקון תקנה 6

נועה בן שבת: אני מבקשת אולי תסבירו לוועדה את התיקון , אני אחזור על משהו שנאמר לי ממר איגור סטפנסקי קודם לכן, הוסבר לי, שההוראה אומרת שהוא "כבה מאליו" ויהיה מסוג של "מעכב בעירה לפחות", וישא כינוי וסימון מיוחד, הסביר לי איגור סטפנסקי שההתייחסות היא למובילים, כי למעשה אין סוג של "כבה מאליו ומעכב בעירה", באופן כללי, ויש תקנות ספציפיות לגבי סוגי מובילים והסכנות שפניהן הם אמורים להיות עמידים.

יצחק גלנטי: אני מניח שאתם בדקתם את הנושא, אני מבין שמדובר גם על המוביל וגם הבידוד.

קריאה: מדובר על חומר הצינור.

יצחק גלנטי: חומר הצינור, אתם בודאי עברתם על זה וישנן הגדרות מיוחדות לגבי סוג החומרים שמתאימים לאותם צינורות.

אייל גבאי: הדרישה הזו היא יותר מדי מחמירה, יש מקומות שאפשר ללכת לקולא ולחומרה, אז למעשה ברגע שמורדים אותה ואחר כך יש התייחסות פרטנית זה יותר יעיל.

יצחק גלנטי: אני מבין שגם פה יש התייחסות לעלויות כתוצאה מזה.

שבתי אלבוחר: תיקון תקנה 6 בתקנה 6 לתקנות העיקריות, במקום תקנתה משנה (א) יבוא; "(א) מובל יהיה מחומר העמיד בטמפרטורה האופפת של הסביבה שבה הוא מותקן, ומוגן מפני חום הנגרם כתוצאה ממעבר זרם במוליכים המותקנים בתוכו.

שבתי אלבוחר: "

יצחק גלנטי: אני מבין פה שמדובר במצב חוקי, זאת אומרת שאין מצב שזרם העובר במוליך הוא למעלה מיכולתו של מוליך.

שבתי אלבוחר: בודאי כן.

יצחק גלנטי: אני לא סתם מציין את זה, כיוון שאנחנו יודעים שישנם כל מיני חשמלאים למינהם שלא בודקים את הנושא ומעבירים שם זרמים שאינם תיקנים, ואז כמובן כשהטמפרטורה עולה מעל היכולת, אני לא יודע איך ניתן, אולי צריך לחשוב על זה, איך ניתן לפקח על הסיטואציות האלה כדי שלא יקרו, אבל זה אולי שייך למסגרת של פיקוח ובדיקה, אבל אנחנו יודעים היטב כי אחראי יכול לבוא ולבדוק את המתקן וחמש דקות אחרי זה מבצעים שם שינוי שהופך את כל הבעיה על פיה, אני לא יודע, שוב, זה שייך לנושא של פיקוח וצריך לתת את הדעת על זה.

דני וינשטוק: בעצם התשובה לעניין הזה חשיבות שלא רק בדיקה ראשונית מהסוג של בודקי חברת חשמל לדורותיהם עושים אלה גם בדיקה תקופתית.

יצחק גלנטי: אולי מן הדין להכניס את זה לבדיקות תקופתיות מחדש, כדי לבדוק מה קורה באותם מתקנים, במיוחד במקומות רגישים כמו מטבחים וכל מיני מקומות שזה עלול להוות בעיה רצינית.

איגור סטפנסקי: ישנו עניין נוסף שאני הייתי רוצה להוסיף, בתקנה 6 יש כאן טעות דפוס, בתקנות כתוב שתקנה 6 זה הגנה מפני קור וקרינה, כמובן שלא קור וחום צריך להיות.

יצחק גלנטי: אולי טמפרטורה.

איגור סטפנסקי: ואחר כך הוא מדבר על חום.

יצחק גלנטי: קרינה בודאי זה נכון.

קריאה: קרינה מתייחס בסעיף 6(ג), קרינה לא קור אלא חום.

איגור סטפנסקי: רציתי להחליף את הקור לחום.

נועה בן שבת: בעצם, בכותרת השוליים במקום הגנה מפני קור וקרינה יופיע חום.

שבתי אלבוחר: "החלפת תקנה 11 4.

שבתי אלבוחר: במקום תקנה 11 לתקנות העיקריות, יבואף " 11.

שבתי אלבוחר: (א) מוליך או כבל יותקן במובל לאחר השלמת התקנתו של המובל, לרבות חיבוריו ואבזריו.

יצחק גלנטי: האם יתכן מצב הפוך?

קריאה: היום התקנות מדברות.

אייל גבאי: הרעיון שאסור, צריך קודם לשים את המובל ולאחר מכן להשחיל.

יצחק גלנטי: אני שואל האם יתכן מצב הפוך, אתה יכול להשחיל את החוט לפני שאתה שם את הצינור?

אייל גבאי: לפעמים עושים את זה אבל אז זה לא טוב, כי אחר כך אין אפשרות לבצע החלפה.

דני וינשוטק: נגיד שהצינור בחוץ, אנשים משחילים את המוליך ואז מבצעים את ההתקנה ותוך כדי.

יצחק גלנטי: משחילים את הצינור בחוץ ומרכיבים את זה אחר כך יחד.

דני וינשטוק: וזה אסור, מה שאנחנו מבקשים שקודם יתקינו את הצינור עם כל מה שצריך, יתקינו לקיר ורק אחר כך תבוצע ההשחלה.

יצחק גלנטי: אתם מודעים בהחלט שיש מובילים שמותקנים במהלך היציקה ובמהלך מבנה הבניין בתוך המסגרת, ולאחר מכן מתברר שפשוט לא ניתן להשחיל בתוך מובל את המוליך, איני יודע איך פותרים את הבעיה הזאת, אבל היא קיימת בשטח.

איגור סטפנסקי: קיימת עוד בעיה שכאשר זה מובן כאילו מושחל לטובה ואתה לא יכול אחר כך להוציא.

יצחק גלנטי: עוד יותר גרוע.

איגור סטפנסקי: ואחר כך כשהבית מאוכלס ומישהו צריך להחליף.

יצחק גלנטי: אינני יודע איך?

יצחק גלנטי: זו לא שאלה של פיקוח, אני יודע.

איגור סטפנסקי: פיקוח של חברת החשמל.

קריאה: נכון.

קריאה: שצריך לשים מוליכים קשיחים, ואז אין בעיה, כששמים את הגמישים אז ישנה בעיה.

שבתאי אלבוחר: מוליכים או כבלים בין נקודת מוצא בצינור לבין נקודה עוקבת בצינור, יותקנו רצופים ושלמים בלא חיבורים ביניהם.

שבתאי אלבוחר: כל המוליכים המבודדים המותקנים בתוך מובל יהיו בדרגת בידוד התואמת את בעל המתח הגבוה ביותר בינהם.

שבתאי אלבוחר: "

יצחק גלנטי: מדאיג אותי שצריך להכניס את זה, כי כפי שאני מבין, כשיש לכל הנושאים האלה.

נועה בן שבת: זה למשל תקנה שקיימת, בניסוח בחרו לכתוב אותה מחדש, כשיש שינוי בתקנה (א) ובתקנה (ב), הניסוח קצת שונה, סעיף (ג) קצת זהה והיא כבר היום קיימת.

קריאה: עם שינוי קטן, שמה כתוב במעגל כאן כתוב ביניהם.

קריאה: אם מדובר במתח נמוך מאוד אז זה ברור שמתח נמוך מבין השניים.

שבתי אלבוחר: "תיקון תקנה 19 5.

שבתי אלבוחר: בתיבות בצנרת פלסטיק - בתקנה 19 לתקנות העיקריות במקום תקנות משנה (א) ו- (ב) יבוא: תיבה בצנרת פלסטיק תתאים למקום התקנתה; כשהיא משמשת תיבת חיבור ותיבה להתקנת האבזר גם יחד, יאפשר המבנה שלה התקנה והחלפה נוחה של מוליך או כבל.

שבתי אלבוחר: בתיבה המשמשת להתקנת מספר אביזרים – אם הם ניזונים ממעגלים שונים או במתחים שונים, יופרדו האבזרים ביניהם במחיצות העשויות חומר מבדד; מחיצה כאמור יכול שתהיה קבוע או ניתנת להוצאה באמצעות כלי עובדה בלבד; אם כל האבזרים המשתייכים למתקן במתח נמוך ניזונים מאותו מעגל סופי, יכול שהתיבה תהיה ללא מחיצות הפרדה בין האבזרים.

שבתי אלבוחר: "

נועה בן שבת: זאת אומרת בעצם שפסקה (1) מדברת על מצב אחד ופסקה (2) מדברת על המצב השני, זאת אומרת שאין ביניהם, כלומר זה לא ש- (2) הוא מקרה מיוחד של אחד.

דני וינשטוק: כל מעגל סופי מתחיל באיזה מפתח שנמצא בלוח, אז מקרה אחד מדבר על מקרה שאל התיבה מגיעים מעגלים עם מפתחים בשני מעגלים סופיים, זאת אומרת שכדי להפסיק בכלל מתח בכל התיבה צריך להוריד יותר מאשר מפתח אחד, שניים שלושה ויותר.

דני וינשטוק: לעומת זאת במקרה 2 זה מקרה שבו כל האבזרים, השקעים השונים, הלחיצים ומה שלא יהיה שם כולם ניזונים ממפתח אחד, לכן במקרה 2 ישנה הקלה, די בהורדה של מפתח אחד כדי להפסיק מתח בכול התיבה, להבדיל מהמקרה הראשון שבו צריך יותר מפעולה אחת, מה שאמרתי קודם הוא נכון לחלוטין, מדובר על שני מקרים, או זה או זה.

נועה בן שבת: אז יכול להיות שהכוונה תהיה ללא, זאת אומרת שאפשר לעשות אותה עם הפרדות.

דני וינשטוק: אם אתה רוצה לעשות הפרדות על אף שיש לך את הפתור בסעיף 2, הרשות בידך נתונה, אבל בסעיף 2 אומרים שהיות וכל האבזרים בתיבה באותו מפתח, אז למה לך לעשות הפרדה.

יצחק גלנטי: אני בדיוק בנקודה הזאת, אני מנסה להבין בסעיף (ב)(1), אם הם ניזונים במעגלים שונים או במתחים שונים, האם בכלל אתם מאפשרים.

נחמן הלמן: כן, תסתכל כאן בשקעים שנמצאים כאן בקופסה השחורה, אתה רואה שיש שם גם שקעים וגם תקשורת, היום זה מאוד מקובל, וזו התקנה, התקשורת היא במתח נמוך והשקעים הם ב- 220, נמוך מאוד, מה שנקרא, לכן הקופסאות בפנים.

יצחק גלנטי: זה רק הנקודות הסופיות, לא יכול להיות מצב שאיזו תיבת הסתעפות.

נחמן הלמן: כתוב תיבה להתקנת אבזרים.

קריאה: ויש מחיצות.

נחמן הלמן: ויש מחיצות, הן תיבות סטנדרטיות שגם דרך אגב מכוסות בתקנה 145 של תקנות.

יצחק גלנטי: אני חושב שהנקודה הזאת חייבת להיות ברורה וחד משמעית, שחס וחלילה הוא לא יוצר מצב שבאותו מובל או מוביל מונחים בעצם שני מעגלים שונים ואולי גם במתחים שונים.

נחמן הלמן: הדבר הזה אסור שיהיה אם אין מחיצות.

דני וינשטוק: בצינור ודאי המצב שתיארת הוא אסור, זו תעלה רחבה, אם יש בתוכה מחיצות.

נועה בן שבת: זה מופיע בתקנות אחרות.

שבתי אלבוחר: "תיקון תקנה 20 בתקנה 20 לתקנות העיקריות, בסופה יבוא "התקנה אופקית בגובה של פחות מ- 180 מטרים מעל לרצפה מותרת רק בין אבזרים הסמוכים המותקנים במרחק שעד 30 ס"מ בין מרכזי האבזרים.

שבתי אלבוחר: "

יצחק גלנטי: מישהו יכול להסביר לי את התקנה הזאת?

איגור סטפנסקי: יש 180, הגובה מעל הרצפה 180 לא פחות.

איגור סטפנסקי: אנחנו אומרים שאם יש שני אבזרים סמוכים שלא יותר מ- 30 ס"מ, אז אפשר באופקי לעשות פחות מ- 180.

יצחק גלנטי: התאור בסדר, אבל אני רק שואל מאיפה בא ה- 30 ס"מ?

יצחק גלנטי: למה זה 30 ס"מ כן ו- 50 ס"מ לא, אני מנסה להבין.

איגור סטפנסקי: תמיד צריך איזה מספר שרירותי, למשל בתקנות גנרטורים יש המעבר בין הגנרטור לקיר חייב להיות מטר, תמיד אני נשאל למה מטר למה לא 90, ואני עונה למה לא 80, למה לא 1.10, צריך להיות מספר הגיוני, אנחנו חשבנו והחלטנו שה- 30 זה מספר הגיוני שמניחים האחד בין השני.

דני וינשטוק: "ה- 30 הוא כמובן לא תוצאה של איזה אינטגרל מאוד מסובך, אבל ברור לנו ואני מניח שגם לך, שהמרחק המותר צריך להיות בעשרות סנטימטרים בודדים ולא חמישה מטר.

יצחק גלנטי: אני חשבתי שההגיון שבא פה, זה שבתוך כל שקע כזה ניתן להתקין גם רב שקע, כלומר המרחק אל רב שקע אחד לרב שקע שני צריך לאפשר את זה.

אייל גבאי: כדי להשלים את התמונה, בתקנות אחרות מופעים 30 ס"מ, גם צריכים להיות עקביים בין התקנות השונות.

שבתי אלבוחר: "תיקון תקנה 34 בתקנה 34 (א) לתקנות העיקריות – בפסקה (1), במקום פסקת משנה (ב) יבוא: "(ב) 70 ס"מ כאשר הכבל המותקן מיועד למתח גבוה.

שבתי אלבוחר: "; בפסקה (3), במקום פסקת משנה (ב) יבוא: (ב) 90 ס"מ כאשר הכבל המותקן מיועד למתח גבוה.

שבתי אלבוחר: "

איגור סטפנסקי: בעזרת היעוץ המשפטי של הוועדה אנחנו גילנו שיש כאן טעות דפוס, כי ב- 2, צריך להיות פסקה 2 ולא פסקה 3, זו טעות דפוס מכוון שבעצם התיקונים האלה הם כדי להתאים את התקנות המובלים לתקנות החדשות של התקנת כבל במתח גבוה, לכן אנחנו הצטרכנו לעשות את התיקון הזה, אבל פה צריך להיות (2) ולא (3).

יצחק גלנטי: אפשר לתקן פה, (2) ולא (3).

נועה בן שבת: אני רק רציתי להעיר, אני מבינה שב-(ב), הקרקע, אדמה או חול בלתי מכוסים אבנים, מרצפות, אספלט וכדומה, אנחנו במקום 100 ס"מ, כאשר הכבל המושחל והמיועד למתח גבוה אנחנו מדברים על 90 ס"מ כאשר הכבר המותקן מיועד למתח גבוה.

איגור סטפנסקי: זה בדיוק מה שאמרתי, אם תפתחי את התקנת כבל חשמל במתח גבוה, אנחנו לא יודעים בכלל, אנחנו להפך מתאימים את זה לכבלים במתח גבוה, 90, 90.

נועה בן שבת: אצלי מופיע 80 ו- 100, ו- 80 ו- 100.

קריאה: הראשון שבהם ה- 80 ו- 100 הופך להיות 89.

נועה בן שבת: השאלה למה זה עולה?

אייל גבאי: העניין הוא שהיה חוסר עקביות בין התקנות להתקנת כבלים מתח גבוה להתקנת מובילים, אנחנו עשינו ישור קו, זה הכל, את אמרת שהתקנות האלה ותקנות כבל במתח גבוה הן מאוחרות יותר.

דני וינשטוק: ברור שגובה התקנה של כבל מוביל, הכבל שבתוכו צריכים להיות ,צריכים להיות באותו גובה.

נועה בן שבת: הכוונה לעומק?

דני וינשטוק: עומק, גובה שלילי, עומק.

נועה בן שבת: וזה לא אומר שזה מסוכן יותר?

דני וינשטוק: בעקרון כן, ולכן העומק המופיע שונה.

איגור סטפנסקי: הכי טוב זה כמה מטרים.

יצחק גלנטי: זה בעצם קובע תמיד, כאשר אנחנו מדברים על מתח גבוה אנחנו מדברים על 150 או 110?

קריאה: עד 52.

יצחק גלנטי: זאת אומרת שרשת עירונית של עד 22 נמצאת בתוך התחום.

נועה בן שבת: אם כך בפסקה (2) אנחנו מעבירים את זה מ- 100 ל- 90, ובפסקה (3) כזה מתחת לכביש או הצטלבות עם מסילת ברזל, אנחנו לא נוגעים וזה נשאר 100?

דני וינשטוק: כן.

דני וינשטוק: כי שם יש ויברציות של המסילה.

שבתי אלבוחר: "תחילה תחילת של תקנות אלה 30 ימים מיום פרסומן.

שבתי אלבוחר: "

נועה בן שבת: השאלה היא האם זה השפיע על מי שהתקין אבזרים כאלה לפני, או לא בהתאם להוראות?

קריאה: אף פעם לא רטרואקטיבית.

יצחק גלנטי: את רוצה להשאיר או להמשיך בתקנות הבאות?

נועה בן שבת: אולי קודם נאשר את התקנות האלה ורק אחר כך.

יצחק גלנטי: אם כך החברים מתבקשים להצביע.

יצחק גלנטי: הצבעה התקבל פה אחד.

יצחק גלנטי: התקנות אושרו.

יצחק גלנטי: כמה זמן יש לנו, את מציע שנתחיל?

נועה בן שבת: לא נספיק ב- 5 דקות.

יצחק גלנטי: אם כן, אני מציע שאנחנו נקבע ישיבה נוספת.

יצחק גלנטי: תודה רבה לכולם הישיבה נעולה.